cyanic-selkie/wikianc huggingface dataset:
İbrahim Quliyev (musiqiçi)
İbrahim Hacıbaba oğlu Quliyev — musiqiçi, Azərbaycan Respublikasının əməkdar incəsənət xadimi (2008), Beynəlxalq Muğam Mərkəzinin direktoru (2009–2010).
Həyatı
İbrahim Quliyev 1959-cu ildə Bakı şəhərində anadan olmuşdur. Üzeyir Hacıbəyov adına Azərbaycan Dövlət Konservatoriyasını bitirmişdir.
Fəaliyyəti
Azərbaycan Respublikasının Prezidentinin 17 sentyabr 2008-ci il tarixli sərəncamı ilə İbrahim Quliyevə "Azərbaycan Respublikasının əməkdar incəsənət xadimi" fəxri adı verilmişdir.
Byork
Byork Qvyudmundsdouttir və ya sadəcə Byork —  İsland əsilli müğənni, mahnı yazarı, multi-instrumentalist, prodüserdir.
Onun musiqi üslubu eklektikdir və o alternativ rok, caz, elektro rəqs musiqisi, klassik və avanqard janrlarında da tanınır. 1990-cı illərdə onun mahnılarının 3-ü İngiltərə top onluğuna daxil edilmişdir (It's Oh So Quiet, Army of Me, Hyperballad). Albomları 2003-cü ildə bütün dünyada 15 milyondana artıq nüsxəylə satılıb. O,4 BRİT mükafatına, 4 MTV video musiqi mükafatınıa MOJO mükafatını, 3 Birləşmiş Krallıq video musiqi mükafatına və 2010-cu ildə isə qeyri-adi səsinə və yüksək təşkilatçılığına,dərin musiqisi və lirikasına görə İsveç Kral Musiqi Akademiyası tərəfindən Polar Musiqi Mükafatına layiq görülüb. Byork həmçinin, 14 Qremmi Mükafatına, 1 Akademiya Mükafatına, 2 Qızıl Qlobus Mükafatına namizəd olub. 2000-ci ildə Kann kinofestivalında "Dancer in the Dark") (Qaranlıq Rəqqası) filmindəki ifasına görə "Ən Yaxşı Aktrisa" adına layiq görülüb.
İlk illər
Byork İslandiyada, Reykyavikdə doğulub və böyüyüb. Anası Runa Hauksdottir aktivist, atası Qudmundur Qunnarsson isə ittifaq lideri və elektrik olub. O, musiqi karyerasına 11 yaşında, orta məktəbdə klassik piano dərsləri almaqla başlayıb. Yeniyətməlik yaşlarında o punk musiqisindən təsirlənib və 14 yaşında "Spit and Spot" adlı qızlar punk qrupu yaradıb. Az sonra, 1979-cu ildə isə Caz Yeniyetmələri qrupu Eksodusu yaradıb. 1980-ci ildə musiqi məktəbini bitirib və 1981-ci ildə Yakob Maqnussonla birgə digər bir qrup yaradıb və 1983-cü ildə onlar "Miranda" albomunu buraxıblar. Bundan sonra o Einar Melax and Einar Örn Benediktsson of Purrkur Pillnikk ilə birgə Kukl qrupunu yaratdılar və qot rok musiqisini inkişaf etdirdilər. Kukl Birləşmiş Krallığın anarxist punk qrupu Cross-la İslandiyaya qastrola çıxdı və Flux of Pink Indians qrupu ilə birgə bir neçə ifaları oldu. Bu əməkdaşlıqdan 1984-cü ildə The Eye və 1986-cı ildə Holidays in Europe albomlarını ərsəyə gətirdilər. 1986-cı ildən sonra Kukl qrupu "The Sugarcubes" adlanmağa başladı.
Sugarcubes
The Sugarcubes-in "Ammæli" (island dilində "doğum günü" deməkdir) adlanan ilk sinqlı Melody Maker tərəfindən həftənin hiti elan edilmişdi. The Sugarcubes həmçinin 1988-ci ildə ABŞ-də Elektra Səsyazmaları ilə razılıq əldə etdilər və ilk albomları Life's Too Good albomunu buraxdılar. Sugarcubes-də olarkən Byork bir çox layihələrdə iştirak etdi. O, Tríó Guðmundar Ingólfssonar caz qrupu ilə birgə məşhur caz və orjinal əsərlərdən ibarət Gling-Gló albomunu yazdırdı.
Xeyriyyə işləri, ailəsi, siyasi görüşləri
2004-cü ildə cənub şərqi Asiyada sunami fəlakətləri zamanı Byork Army of Me: Remixes and Covers adlı layihə üzərində işləməyə başladı və yardım fondu üçün pul topladı. Bu layihədə bütün dünyadakı fanatlarını və musiqiçiləri 1995-ci ildəki mahnısı Army of Me mahnısına cəlb etdi. ALBOM 2005-ci dilə Birləşmiş Krallıqda, 2006-cı ildə isə ABŞ-də buraxıldı və albomlardan qazanılan 250 000 funt sterlinq cənub şərqi Asiya regionuna kömək üçün UNİCEF-ə verildi. Byork həmçinin də öz vətəninindəki ətraf mühit problemlərinə biganə yanaşmır. O İslandiyada Alkoa alüminium əritmə zavodunun tikintisinı qarşı Reykyavikdə keçirilən "Hætta" konsertində iştirak etmişdi. O İslandiyanın təbiətinə və yaşıllıq səneyesinə şərait yaratmaq üçün "Náttúra" adlı təşkilat yaratdı. 2008-ci ilin dekabrında Byork İslandiyanın iqtisadiyyatı və təbbi ehtiyatlardan təklif olunan istifadə barədə Times jurnalı üçün məqalə yazdı. 2010-cu ilin may ayında The Reykjavík Grapevine qəzetinə İslandiyanın geotermal şirkətinə sahiblik edən Kanadanın "Magma Energy" şirkəti ilə İslandiya dövlətinin bağladığı müqavilənin ləğv edilməsi üçün əlindən gələni etməyə çağıran bir məktub da yazmışdı. Byorkun atası Gusmundur Gunnarsson qızının məşhurluğundan əvvəl ittifaq lideri kimi tanınırdı, anası isə siyasi fəallardan idi. Byork və partnyoru rəssam Meteyu Barneyin qız övladları İsadora Byorkdottir Barney 2002-ci ilin oktyabrın 3-də dünyaya gəlib. Byorkun həmçinin də Sugarcubes-də orkestr yoldaşından 8 iyun, 1986-cı ildə Sindri Eldon Torson adlı oğlu dünayaya gəlmişdir. Sindri jurnalistdir və özünün "Sindri Eldon" adlı solo layihəsi var. Byorkun Kukl-da keçən illəri onun anarxist Crass Collective qrupu ilə bir araya gəlməyi ilə yadda qalıb. O siyasi fiqur kimi görünmək istəmirdi və bu barədə internet səhifəsində də bildirmişdi. Byork Kosovonun müstəqilliyinə dəstəyi də daxil olmaqla dünyada baş verən bir çox azadlıq hərəkatlarına öz güclü dəstəyini göstərmişdir. O özünün " Declare İndependence" mahnısını Farer adalarına və Qrenlandiyaya həsr etmişdir. O Yaponiyada keçirilən konsertdə Kosova xalqı üçün də oxuduğu " Declare İndependence" mahnısı ciddi narahatlqa yaratmış və nəticədə onun Serbiyada festivalda gözlənilən çıxışına icazə verilməmişdir.
Cinsəllik
2004-cü ildə Diva jurnalına müsahibəsində Byork demişdir: ''Mən fikirləşirəm ki, hər kəs müəyyən dərəcədə biseksualdır. Sadəcə məsələ sənin bunu qəbul etməyində və ya buna görə utanmağındadır. Mənim fikrimcə qadınla kişi arasında seçim etmək tortla dondurma arasında seçim etmək kimi bir şeydir. Əgər müxtəlif dadların hər ikisini yoxlamasan axmaqlıq etmiş olarsan. Byork bu illər ərzində özünə çoxlu gey fanatlar yiğmışdı. 2004-cü ildə Instinct jurnalına müsahibəsində demişdi: ''Mən istəyərdim ki, insanlar mənim albomlarımı bərabər şəkildə alsınlar. Onların gey, qara, gənc, yaşlı olmağını fikirləşməyin. Onlar sadəcə mənim musiqimi sevirlər. Mənim həyatımda çox gey dostlarım olub, bunda heç nə yoxdur.
Mükafatları və nominasiyaları
Byork on iki nominasiya üzrə hər iki BRİT Mükafatından 4-ü, doqquz nominasiya üzrə isə MTV video musiqi mükafatını alıb. Eləcə də Qremi Mükafatından 12 nominasiyanı alıb, ancaq mükafatın üzünü almayıb: o 1996-cı ildən 2002-ci ilə qədər hər il bu mükafat üzrə nominasiyaya sahib olub. Onun "I've Seen It All" mahnısı ən yaxşı orjinal mahnı adı ilə Akademiya Mükafatını alıb. O, "Rock and Roll-da ən möhtəşəm 100 qadın" siyahısında 36-cı yerdə dayanır. Bütünlükdə Bork 212 nominasiya üzrə 90 mükafat alıb.
Filmoqrafiyası
thumb|right|Byork 2001-ci il Akademiya Mükafatları mərasimində qu-quşu kostyumunda
Xarici keçidlər
rəsmi sayt
Paranoya
Paranoya çox vaxt şizofreniya kimi psixotik xəstəliklərlə yanaşıdır. Bununla birlikdə seyrək olaraq, paranoyak şəxsiyyət pozuqluğu kimi, psixotik olmayan, digər vəziyyətlərdə də müşahidə edilə bilər.
Uşaqlıq
thumb|250px
Paranoya
Paranoya, fərdin hər hansı bir hadisə qarşısında hadisənin meydana gəlməsindən fərqli olaraq inkişaf edə biləcəyini öz içərisində canlandırma yolu ilə qarşıya qoyduğu və sərhədsiz sayda çeşitləndirə biləcəyi xəyal məhsullarının bütünüdür.
Uşaqlıq
Uşaqlıq - insanın doğuşdan yetkinlik dövrünə qədər olan dövr.
Paranoya
Xalq arasında, paranoya deyimi, ümumiyyətlə bir şəxsin, ətrafındakılar haqqında həddindən artıq şübhəçiliyini təyin etmək üçün istifadə edilər. Belə bir adama edilən tövsiyələr, yaxşı niyyətli belə olsa, o adam tərəfindən pis niyyətlə edilmiş hesab edilər. Başqalarının onun haqqında təxribat edəbiləcəyi düşüncəsinə qapıla bilər, özlərinə və ya mülklərinə qarşı bir təhdid olduğu narahatlığı içinə düşər. Bu düşüncələr, o şəxsə böyük narahatlıq verər. Ətrafındakılar da, bu vəziyyətdən narahat olar.
Tarixi
Psixiatr Emil Kraepelin, ən əhəmiyyətli və ya yeganə əlamətin təşviş inanclar olduğu ruhi xəstəlikləri təyin etmək üçün, "paranoya" terminini, istifadə etmişdir. Terminin qatı istifadəsi zaman içində dəyişmişdir. Kraepelinin təyin etməsi, indiki vaxtda ümumiyyətlə tərk edilmişdir. Psixiatrlar tərəfindən, günümüzdəki istifadəsiylə, paranoya; adamın özünə istiqamətli hər hansı bir təşvişi işarə etmək üçün istifadə edilər. Daha müəyyən olaraq, əziyyət qorxusuna gətirib çıxaran bir təşvişə işarə etmək üçün istifadə edilir.
Kraeplin bu kökə, təşvişli inanışları da əlavə edərək öz təcrübəsini inkişaf etdirmişdir. Kraeplinin etdiyi paranoya təcrübəsində təşviş inancın nə olduğunun əhəmiyyəti yoxdur, hər hansı bir təşviş inanış paranoya olaraq sinifləndirilə bilər.
Səbəbləri
Paranoya xəstələrinin və ya paranoyakların ortaq xüsusiyyətləri uşaqlıq və gənclik illərində yaşadıqları zədələrdir. Bir çox psixoloji narahatlığın təməli uşaqlıq və gənclik illərində qoyulur ancaq bu mövzuda paranoya narahatlığı çox daha diqqətə çarpandır. Məsələn, uşaqkən çirkin olan və ətrafında və ya ailəsində davamlı lağ mövzusu olan biri irəliləyən yaşlarını "hər kəs mənə baxır" ya da "hər kəs yanındakına gizlicə mənim çirkin olduğumu deyir" şəklində düşüncələrlə keçirə bilməkdədirlər. Xüsusilə, yeniyetməlik dövründə ətrafıyla ciddi problemlər yaşayan, bədənində qüsuru olan kəslərdə daha çox rast gəlinir.
Müalicəsi
Paranoya narahatlığı diqqət yetirilməsi lazım olan və hal hazırda müalicə edilə bilən bir narahatlıqdır. Müalicə simptomların səbəbindən və şiddətindən asılıdır. Dərman, psixoterapiya, fərdi və ya ailə məsləhətləri daxil ola bilər. Paranoyanı müalicə etmək çətindir. Bu prosesses artan hirs, emosional qorunma və mümkün düşmənçiliklə nəticələnə bilər. Müalicədə ən vacib amil, irrasional düşüncələrin təsirini azaltmaq və sosial bacarıqları yaxşılaşdırmaq üçün xəstə ilə etibarlı iş birliyi qurmaqdır. Paranoya dərman istifadəsinin nəticəsidirsə, effektlər azalana qədər müalicə ümumiyyətlə dəstəklənir. Ağır hallarda, paranoyaya səbəb olan vəziyyət sabitləşənə qədər xəstəxanada müalicə tələb oluna bilər. Müalicə edilmədiyi təqdirdə irəliləyə bilər və ciddi psixoloji xəstəliklərə səbəb ola bilər.
Psixoterapiya
Əksər şəxsiyyət pozğunluqlarında olduğu kimi, psixoterapiya da üstünlük verilən müalicə metodudur. Paranoyak insanın terapevtlə açıq danışması çətindir, çünki xəstədə özünəinam problemi var, irəliləyiş son dərəcə ləngdir. Dürüst bir yanaşma ilə xəstəni mövcud problemlərə yönəltmək ən yaxşı nəticəni verəcəkdir. Psixoterapiya xəstələrin özlərinə inamlarını artırmalarına, başqalarına etibar etmələrinə, hisslərini ifadə etmələrinə və idarə etmələrinə kömək etməkdir.
Psixiatriyada paranoya
Təşvişlərin diqqətə çarpan olduğu şizofreniya forması üçün paranoyak şizofreniya termini istifadə edilir. Bu təcrübədə, təşvişlərin xəstəyə narahatlıq verib vermədiyi diqqətə alınmaz. Yəni, xəstə, təşvişləri ilə uyğunlaşma içində olsa belə paranoyak şizofreniya ola bilər.
Ancaq, son vaxtlarda, insandakı təşvişlərin narahatlıq verici olması anlayışı təkrar əhəmiyyət qazanmışdır. Xüsusilə, iki ana xətt üzərində dayanılmağa başlanmışdır:
Paranoyak təşvişlər arasında; insanın izlənildiyi, elektronik vasitələrlə müşahidə edildiyi, yemək və ya içkilərinin zəhərləndiyi, əhəmiyyətli biri, və ya tanınmış bir şəxsiyyət tərəfindən uzaqdan sevildiyi simptomları olmaqdadır.
Vulkan massivi
Vulkan massivi –  bir neçə kiçik vulkanın bir- birinə çox yaxın yerləşməsi zamanı əmələ gəlir.
Vulkan morfostrukturları
Vulkan mor­fostruk­turları –  endogen proseslər nəticəsində əmələ gəlib, morfoloji quruluşunda vulkan məh­sulları dəqiq təzahür olunan yer səthinin nisbətən iri formaları. V. m. mənşəyinə görə intruziv, effu­ziv və ekstruziv tiplərə bölünür.
Qara Qarayevin heykəli (Bakı, 2014)
Qərarın verilməsi
2012-ci ildə Nazirlər Kabineti Bakı şəhərində Azərbaycanın görkəmli bəstəkarı, xalq artisti Qara Qarayevin abidəsi ucaldılmasına dair qərar qəbul edib. Baş nazirin imzaladığı qərara əsasən, 2012-ci il dövlət büdcəsində nəzərdə tutulmuş Ehtiyat Fondundan Mədəniyyət və Turizm Nazirliyinə 914 515 manat vəsait ayrılıb.
Abidənin hazırlanması
Qara Qarayevin heykəli “Nizami” kino mərkəzinin arxasında, Bakı Musiqi Akademiyasının və bəstəkarın yaşadığı evin yaxınlığındadır. Bəstəkar buradan keçib işə gedər və evə qayıdardı, odur ki, həmin yer heykəl üçün hər cəhətdən uyarlıdır. İş Azərbaycanın Xalq rəssamı heykəltaraş Fazil Nəcəfova və Respublikanın Əməkdar memarı Rəhim Seyfullayevə tapşırılmışdı. Azərbaycan heykəltaraşları içərisindən heykəl üzərində işləmək üçün sənətkarın oğlu, bəstəkar, Moskva Dövlət Konservatoriyasının professoru Fərəc Qarayev Fazil Nəcəfovu seçdi.
Gözlənilirdi ki, heykəl bir neçə aya hazır olacaq, ehtimal ki, onun oturan və ya ayaq üstə dayanan fiqur olacağını gözləyirdilər. Lakin həm heykəltaraş, həm də memar öz işlərinə çox məsuliyyətlə və qeyri-standart yanaşan sənətkarlardır. Buna görə də iş üç il çəkdi. Heykəltəraş qranitdə yalnız bəstəkarın şəxsiyyətini deyil, həm də onun sənətinin mahiyyətini, musiqisini əks etdirməyə çalışdı; musiqi daşdan qoparaq havaya yayılır, meydanın plitələri üzərinə düşərək, «Yeddi gözəl» baletindən valsın notları şəklini alır - heykəlin ətrafı məhz bunlarla xalça kimi bəzədilmişdir.
Müəllif heykəli fonlu düzəldib və həmin fona bəstəkarın fiquru yerləşdirilib. Yan tərəfdə, bəstəkarın ayaqları yanında köhnə şəhər, çox güman İçərişəhər yerləşir, arxa səth başqa üslubda həll olunmuşdur. Bu, çoxsaylı süjetlərlə işlənmiş böyük səthdir və burada bəstəkarın sevimli qəhrəmanları təsvir olunmuşdur: sağ yuxarı küncdə dəyirmanla vuruşan Don Kixot, aşağıdakı çökəkdə məhəbbət əsiri Məcnun, mərkəzdə aşiq-məşuqu ayıran hər şeyə qadir zaman və bir sıra başqa fiqurlar təsvir olunmuşdur. Ən aşağıda, gözə çarpmayan yerdə heykəltaraş öz əllərini və onların arasında imzasını təsvir etmişdi. Bu divar tədricən bir tərəfdən köhnə şəhər mövzusuna, digər tərəfdən isə bəstəkarın fiquruna keçir.
Memar Rəhim Seyfullayev heykəli əhatə edən ərazinin səviyyəsini 45 sm. qaldıraraq stilobat yaratdı, onu məhdudlaşdırmaq və ətrafdakı tikililərdən ayırmaq üçün ərazinin perimetri boyunca heykəlin çəhrayı qranitinə uyğun qırmızı çiçəklər açan gözəl ekzotik iynəyarpaqlı ağaclar əkdi. Heykəlin ətrafındakı bütün meydan çəhrayı daşlarla döşənmişdir, özü də daşların bir qismi sürüşkən olmamaq üçün xüsusi işlənmiş, bir qismi isə cilalanmış və onların üzərində notlar həkk olunmuşdur və onlar heykəlin ətrafında özünəməxsus xalça yaratmışdır. Heykəlin meydançasını ətraf küçələrdən ayırmaq məqsədilə memar perimetr üzrə klaviaturanı andıran formada oturacaqlar düzmüşdür ki, burda formaca gözəl üç ağ və iki qara oturacaq növbələşir.
Abidənin açılışı
3 fevral 2014-cü ildə Azərbaycan prezidentinin, Qara Qarayevin ailə üzvlərininin və Azərbaycan musiqi ictimaiyyətinin iştirakı ilə bəstəkarın doğum günü ərəfəsində abidənin açılışı olmuşdur.
Vintqanad
Vintqanad- şaqüli qalxıb-enən uçuş aparatı. Vintqanadda qaldırıcı qüvvəni kombinə edilmiş aparıcı sistem (bir və ya iki aparıcı vintdən və qanaddan ibarət) yaradır. Vintqanad vertolyotda olduğu kimi aparıcı vintlərin köməyi ilə qalxıb-enir; üfüqi istiqamətdə sürətin artırılması isə həm aparıcı vintlər, həm də hərəkətvericilər vasitəsilə əldə edilir. Hərəkətverici kimi təyyarə vintlərindən, yaxud reaktiv mühərriklərdən istifadə olunur. Vintqanad aerodinamik sükanların effektiv hərəkətə başladığı sürətə çatandan maksimal uçuş sürətinədək (500 km/saat-dan yüksək) adi təyyarə kimi uçur. Bu zaman sürətin kvadratına mütənasib artan qaldırıcı qüvvədən (qanadın) istifadə edilir ki, bu da maksimal uçuş sürətində uçuş çəkisinin 75-90 %-nə çatır. Havayaqalxma və yerəenmə rejimlərində Vintqanadın idarəetmə sistemi vertolyotda oluduğu kimi, irəli uçuş rejimində isə həm təyyarə və həm də vertolyotdakı kimidir. XX əsrin 50-ci illərinin sonunda ingilis firması "Feyri" tərəfindən bir reaktiv aparıcı vinti və iki dartıcı hava vinti olan "Rotodayn" Vintqanadı yaradıldı. Onun uçuş kütləsi 17700 kq, uçuş sürəti isə 312 km/saata qədər idi. Bu vaxt SSRİ-də iki aparıcı vinti və hər biri 4300 kv.m (5900 a.q.) gücündə iki turbovintli mühərriki olan Ka-22 Vintqanadı (N.İ.Kamovun konstruksiyası ilə) hazırlandı (uçuş kütləsi 37 m). 1961-ci ildə Vintqanadda 8 dünya rekordu qazanılmışdır. Ayrı-ayrı uçuşlarda Vintqanadın sürəti km/saata çatmışdır. Sonralar "Lokhid" firması tərəfindən yaradılan eksperimental XH-51A Vintqanadında 486 km/saat rekord uçuş sürəti əldə edilmişdir. Həmin VinTqanad əsasında 1965-ci ildə hazırlanan AH-56A "Çayen" markalı hərbi Vintqanad 4-pərli "Yarımsərt" aparıcı vint, itələyici vint və vertolyotdakı kimi konpensasiyaedici quyruq vinti ilə təchiz olunmuşdur. 2500 kv.m (3400 a.q.) gücündə turbovintli mühərrikin ("Ceneral elektrik" firması) tətbiqi maksimal uçuş kütləsində (7700 kq), maksimal uçuş sürətində (408 km/saat) çatmağa imkan verdi. Vintqanadın gələcəkdə daha da təkmilləşdirilməsi nəticəsində sürətini kreyser uçuş sürətinə-600 km/saata çatmaq və yükqaldırma qabiliyyətini 20-m-a çatdırmaq mümkün olacaqdır. Vintqanad vertolyotdan sürətlə uçur, lakin konstruksiyası nisbətən mürəkkəb və ağırdır.
Edinburq
Edinburq (,  ) — Böyük Britaniyanın Şotlandiya vilayətinin ikinci böyük şəhəri (Qlazqodan sonra)və paytaxtı. Şimal-şərq hissəsində yerləşir. Bu şəhər turistlərin marağını qədim qalaları ilə cəlb edir. Edinburq, Böyük Britaniyada ilk kral şəhərlərindəndir.
Gözlənilən bir qətlin tarixçəsi (roman)
Gözlənilən bir qətlin tarixçəsi – Qabriel Qarsiya Markesin 1981-ci ildə nəşr olunmuş romanıdır.
Məzmunu
Roman 21 yaşlı ərəb mənşəli kolumbiyalı gənc Santyaqo Nasarın qətlindən bəhs edir. Əhvalat şəhərə 27 il sonra bu hadisəni araşdırmaq üçün qayıdan müəllif tərəfindən nəql edilir.
Santyaqo Nasar səhər saat 5:30-da yuxudan durub, şəhərə gəmi ilə gələn yepiskopu görməyə hazırlaşır. Santyaqo keçən gecə bütün şəhər əhlinin iştirak etdiyi Bayyardo San Roman ilə Anxela Vikarionun toyundakı sərxoşluqdan sonra sustluq keçirir. Evdən çıxmazdan qabaq, o anası Plasido Lineroya gecə gördüyü yuxusunu danışır. Yuxuda Santyaqo əncirlikdə gəzişdiyini görür. Yuxuda ağacları görmək pis əlamətdir, ancaq Plasida Linero, təcrübəli yuxuyozan olmağına baxmayaraq, buna fikir vermir.
Bundan sonra ötən gecə keçən toy təsvir edilir. Toydan sonra Bayyardo və Anxela yeni evlərinə gedir, ancaq Bayardo Anxelanın bakirə aşkar edib, onu valideyinlərinin evinə qaytarır. Pablo və Pedro ondan "ismətinin" kim tərəfindən pozulduğunu soruşur, və Anxela, Santyaqo Nasarın adını çəkir. Qardaşlar ailənin namusunu bərpa etmək üçün, Santyaqonu öldürmək qərarına gəlirlər.
Onlar şəhəri gəzib, Santyaqonu öldürmək üçün axtardıqlarını hamıya deyirlər. Göründüyü kimi, onlar gizlicə Santyaqonun hazırlanan qətl haqqında xəbər alıb qaçmasına ümid edir. Ancaq şəhər sakinlərinin heç biri qardaşların Santyaqonu öldürmək niyyətini ciddi qəbul etmir, və beləliklə, Santyaqonu xəbərdar edən olmur. Polis Vikario qardaşlarının əlindən bıçaqları alıb, onları yatmağa göndərir. Ancaq onlar evdən başqa silah götürüb, saat 4:30-da Santyaqonun evinin qabağındakı dükanda oturub, onun yepiskopu qarşılamaq üçün çıxmasını gözləyirlər. Santyaqo arxa qapıdan çıxır, və qardaşlar onu axtarmaq üçün limana yollanırlar.
Bundan sonra Santyaqonun ölümündən sonrakı onun meyitinin yarılması təsvir edilir. Onun daxili orqanlarının Vikario qardaşlarının yetirdiyi çoxsaylı bıçaq zərbələrindən təmamilə məhv edildiyi bildirilir.
Qardaşlar girov ödəmək üçün pulları olmadığından, istintaqın sürdüyü üç ili həbsdə keçirməli olur. Onlar Santyaqo öldürdüyünü boyunlarına alır, ancaq bunu namus üstündə etdiklərini irəli sürərək, özlərinin günahsız olduğunu bildirir. Məhkəmə onlara bəraət qazandırır.
Santyaqonun ölümündən sonra Anxela anası ilə başqa şəhərə köçür. Anxela Bayyardo San Romanı sevdiyini aşkar edir və ona uzun illər boyu sevgi məktubları yazır, ancaq heç bir cavab almır. Nəhayət, illər sonra Bayyardo onun yanına qayıdır və Anxelanın iki minə yaxın açılmamış məktubunu göstərir.
Roman Santyaqonun öldürülməsinin təsviri ilə bitir. Yepiskop gedəndən sonra, Santyaqonun qətlinin hazırlaşdığını bilən şəhər sakinləri onun evinin qabağındakı meydana yığışır. Santyaqo nişanlısı Flora Migelin evinə gəlir, və burada Floranın atası Vikario qardaşlarının Santyaqonu öldürmək istədiyini ona deyir. Çaşmış Santyaqo buna tam olaraq inanmır, və evinə yollanır. O meydana çatanda, dükanın sahibəsi Klotilde Armenta onu evə qaçmağa səsləyir, ancaq Plasida Linero səhvən oğlunun artıq içəridə olduğunu düşündüyündən, həyət qapısının cəftəsini bağlayır. Santyaqo içəri girə bilmir və Vikario qardaşları onu bıçaqlayıb öldürürlər.
Təhlil
Əsərdə Anxela Vikarionun bakirəliyinin kim tərəfindən pozulduğu açıqlanmır. Şəhər sakinlərinin əksərriyəti bunun Santyaqo Nasarın olduğuna inanmır. Bəziləri fərz edir ki, Anxela Nasarın adını öz gizli məşuqunu xilas etmək üçün çəkmişdir.
Şərhçilər Anxelanın bakirəliyinin öz atası Ponsio ilə insest əlaqəsində olması səbəbindən pozulduğunu bildirir. Buna sübüt olaraq Santyaqonun ölümündən sonra Ponsionun "tez bir zamanda dərddən dünyasını dəyişməsi" göstərilir.
Tənqid
Entoni Börcess əsərin ustalıqla yazıldığını etiraf edib, Markesi romanda "ümumi perspektiv" vermədiyi və "konservativ axmaqlığın bataqlığından çıxara biləcək bir insan qüvvəsi" göstərməməsi üçün tənqid etmişdir.
Rhagonycha lencoranica
Rhagonycha lencoranica — Cantharidae fəsiləsinə, Rhagonycha cinsinə aid böcək növü. Azərbaycanın endemik canlısıdır
Vulkan nunatakı
Vulkan nuna­takı –  cavan lava axınları ilə əhatələnmiş qədim vulkan süxur-larının çıxıntısı. Etna rayonunda “dagalə”, Havay adaları rayonunda  “kurikə”adlanır. Lava pəncərəsinin sin.
Qəbul
Qəbul – 1)verilən, təslim edilən, göndərilən, təklif edilən şeyi alma. Məsələn, ərizələrin qəbulu başlanır, teleqramların qəbulu, malların qəbulu haqqında akt; 2)götürmə; öz sıralarına alma, daxil etmə; Məsələn, İnstituta qəbul; 3)söhbət etmək, danışmaq, dinləmək, yoxlamaq, müayinə etmək və s. üçün birini öz yanına buraxma. Məsələn, müdirin qəbul saatları, qəbul otağı (gələnlər üçün xüsusi otaq).
Hohenager gəvəni
—  aləminin  dəstəsinin  fəsiləsinin  cinsinə aid bitki növü.
Təbii yayılması
İlk dəfə Azərbaycanın Zuvand sahəsində təsvir еdilmişdir. Şimali və Qərbi İranda yayılmışdır.
Ekologiyası
Quru, daşlı yamaclarda bitir. İstiyə, quraqlığa davamlıdır.
Azərbaycanda yayılması
Lənkəranın Diabar sahəsində rast gəlinir.
İstifadəsi
Tərkibində qatran vardır. Yaşıllaşdırmada, canlı çəpərlərin salınmasında istifadə oluna bilər.
Romantikov çayı
Romantikov çayı — Frans-İosif Torpağına daxil olan Heys adasından axan çay. İnzibati cəhətdən Arxangelsk vilayətinin Primorski rayonu ərazisinə daxildir.
Çay öz başlanğıcını adanın cənub-şərqinddən götürür və şimal-qərbə doğru axır. Çay şimala axdıqca çoxlu sayda kiçik qol qəbul edir.
Mənsəbdə çay 3 qola ayrılır və Ermak boğazına tökülür.
Çayın vadisi qərtbdə Hiqroqraflar buzlağı ilə sərhədlənir.
Rhagonycha talyschensis
Rhagonycha talyschensis — Cantharidae fəsiləsinə, Rhagonycha cinsinə aid böcək növü. Azərbaycanın endemik canlısıdır
Burqundiya–Franş-Konte
Burqundiya–Franş-Konte  — Fransa regionu, 2014-cü ildə ərazi islahatı nəticəsində yaradılıbdır, Burqundiya və Franş—Konte əraziləri birləşdirərək. Yeni regionun qurulma tarixi 1 yanvar 2016-cı ildir ..
Region əhalisi 2,816,814 nəfər olan 47,784 km²-dən çox ərazini əhatə edir. Dəyişikliklər 2015-ci ilin dekabr ayında keçirilən regional seçkilərdən sonra qüvvəyə minir.
Adlandırılma
Qanunun mətni birləşdirilmiş regionun müvəqqəti adını müəyyən edərək, mövcud adları (Fransız yazısı ilə) bir tirelə birləşdirir. Regional kapitalın daimi adı və yeri 2016-cı il iyulun 1-dən əvvəl Regional Şura tərəfindən müəyyənləşdirilməli və 2016-cı il oktyabrın 1-dən əvvəl Fransa Dövlət Şurası tərəfindən təsdiq edilməlidir. 28 sentyabr 2016-cı ildə eyni ad sonuncu Dövlət Şurası seçildi.
İnzibati vahidin adı Burqundiya və Franş—Konte tarixi bölgələrinin adlarından ibarətdir. Bölgələrin birləşməsi XV əsrdə Fransanın fəthindən əvvəl Burqundiya Krallığın sərhədləri içərisində baş verib.
690px|thumb|center| Dijon
Bastiya
Bastiya — Korsika regionunda əsas ticarət şəhəridir. Yuxarı Korsika departamentinində yerləşir. Əhalisi 42,9 min nəfərdir (2005). Bastiya adanın ən ucqar nöqtəsi Kors burnunun sahillərində yerləşməklə, Korsikanın əsas iqtisadi mərkəzi hesab edilir. Aralıq dənizi iqlim tipinə malik olub, qışda temperatur-8°С, yayda isə 23°С olur (bəzən illik orta temperatur 15°С). İllik yağıntıların miqdarı isə illik-700 mm-dir.
Bastiyanın ətrafı
Ənənəvi olaraq yay fəslində şəhər əhalisi-şəhərdən 16 km aralıda Bastiyanın cənubuna La-Manş sahillərinə gəlirlər. Sahillər şam meşələri ilə əhatə olunub. Bura plajlarda restoranlar çoxluq təşkil edir. Ancaq demək olar ki, dəniz sahilləri çirklənmişdir. Sahilyanı ərazilər şəhər əhalisinin yaşayış yerləri ilə pulsuz plajlar arasında bölünür. Biquliya laqunu Korsikanın ən böyük köçəri quşların məskunlaşdığı yer olub, Bevinka və Holo çaylarının suları ilə qidalanır. Yay aylarında qamışlıqlarda müxtəlif növ quşlar yuva salırlar.
Poputnıy adası
Poputnıy adası — Şimal Torpağı arxipelaqında yerəşən ada. Taymır Dolqan-Nenes rayonu Krasnoyarsk diyarı ərazisinə daxildir. Ən hündür nöqtəsi 29 metr təşkil edir.
Coğrafiyası
Pioner adasının şimal sahillərindən 650 m aralıda yerləşir. Ada Pioner adasınln sahili boyunca 4 km məsafədə uzanır. Eni 1,4 km təşkil edir. Buzdan tam azaddır. Mərkəzi hissəsində hündürlüyü 29 metrdir. Sahilləri sıldırımlıdır. Burada hündürlük 4-8 metr arasında dəyişir. Sahil sularında dərinlik 28–34 m arasında dəyişir.
Artuq bəy
Artuq bəy Ekseb oğlu, Artuqlu bəyliyinin qurucusu olan Türk sərkərdəsidır.
Səlcuqlular dövlətinin Bizans imperiyasına qalib gəldiyi Malazgird döyüşündən (1071) sonra Artuq bəy Süleyman Şahın məiyətində Yeşilırmak hövzəsini fəth etdiysə də, bu torpaqlar Süleyman şah tərəfindən dayısı Danişmənd qaziyə verilincə xidmətdən ayrıldı və Böyük Səlcuqluların xidmətinə daxil oldu.
Qardaşı Məlikşah bəy tərəfindən 1079-cu ildə Şam şəhərinə Səlcuqlu bəyi olaraq hakim təyin edilən Tutuş bəyə qarşı, 1085-ci ildə Süleyman şah Antakiyanı ələ keçirdikdən sonra bütün Suriyaya sahib olmaq üçün Hələbi mühasirə etdi. Tutuş bəy də buna görə yanına Artuq bəyi alaraq 4 iyul 1086-cı ildə Hələb yaxınlarında Süleyman şah ilə qarşılaşdı. Ayn Seylem döyüşü olaraq bilinən çarpışmada Süleyman şah yaşamını itirincə Artuq bəy də intiqamını almış oldu.
Bu uğurları üzərinə Artuq bəy 1086-cı ildən 1091-ci ildə ölümünədek Səlcuqlular dövlətininnin Qüds valisi oldu.
Ölüncə Qüds valiliyi oğlu Sökmən bəyə verildi.
Leyf Eriksson
Kəşfi
İslandiyalı Leyf Eriksson 970-ci ildə anadan olmuşdur.Onun haqda kelt ədəbiyyatında 2 cür rəvayət var.1 ci rəvayətdə Erikssonun Qızıl Erik və Thoruqqanın oğlu olduğu söylənilir.2 ci rəvayətdə onun atasını islandların öldürdüklərini, əmisinin ona baxıldığı söylənir.Onun milliyətinin də dəqiq söyləyən bir şəxs yoxdur.Bəzi norveç alimləri onun norveç səyyahı Kürən Erikin oğlu olduğu söylənsə də, bəzi islandlar bunun boş təsadüf olduğunu və Kürən Erikin Erikssonun atası olmadığını irəli sürürlər.Hətta onun şotland olduğunu söyləyənlər belə var.Belə ki,Onun tərcümeyi halında Hebrid adlarından çox yazıldığı üçün bəzi şotlandlar Erikssonun şotland olduğunu söyləyirlər.Bəzən onun irlandiya kelti olduğunu da söyləyirlər.Çünki söylənilənlər görə Eriksson boynunda həmişə dördyarpaqlı qonca daşıyırdı.
Amerikaya Səyahət
Bir dənizçidən onun Qrenlandiyaya gedən zaman fırtınaya düşərək qərbə gedib tanımadığı torpaq tapdığını eşidən Leyf 1000-ci ildə Leyf komanda yığaraq qərbə üzdü və tapdığı yeni meşəliklərlə dolu olan torpağı, "Vinland" (Üzüm diyarı) adlandırdı. Burada koloniya salmaq istəyən Leyf, yerlilərlə olan konfliktdən sora materiki tərk edir.
Abissal
Abissal
Dünya оkеanının 80%-i təşkil еdir. Idеal düzənliklərdən ibarət оlmayan bu zоnada silsilələr, vadilər, qrabеnlər, çökəkliklər, sualtı vulkanlar yayılmışdır. Dəniz suları 44 еlеmеntin həll оlunmuş məhlulundan ibarətdir. Əsas rоl sularar duzluluq vеrən хörək duzuna və acılıq vеrən maqnеzium duzna məхsusdur. Dünya оkеanında оrta duzluluq 35%0, maksimum quru passatlar zоnasında 36%0, еkvatоrial zоnada yağıntılarla əlaqədar оlaraq bir qədər aşağı оlur.
Daхili hissələrdə çayların tökülməsi ilə bağlı оlaraq duzluluq daha çох fərqli оlur. Baltik dənizində bu fərq 20-3%0, Qara dənizdə 14-19%0, Хəzərdə 3-13%0 arasında təşkil еdir. Şaquli istiqamətdə isə duzluluq 1500 m dərinliyə qədər dəyişir, bu dərinlikdən aşağı isə sabitləşir.
Dünya оkеanı sularında həll оlunmuş şəkildə qazlardan oksigen, azot, karbon, ammonyak və mеtan üstünlük təşkil еdir. Suyun sıхlığı duzluluq və dərinlik artdıqca, tеmpеratur isə aşağı düşdükcə artır. Hər 10 m dərinlikdə 1 atmоsfеr təzyiq artır. Dəniz suyunun rəngi amillərdən asılı оlaraq mavidən sarımtıl-qəhvəyiyə qədər dəyişir. Suyun duzluluğu Sеggi adlanan diski ilə ölçülür. Sarqas dənizində sular daha duru оlmaqla görünmə həddi 66 m təşkil еdir. Suların tеmpеraturu yеrləşdiyi еn dairəsindən, ərazini əhatə еdən iqlimin хüsusiyyətlərindən, cərəyanlardan, оnu dövrəyə alan səhralardan asılı оlur. Bеlə ki, Qırmızı dənizdə 340C, Iran körfəzində isə 35,60C təşkil еtməsi buna əyani sübutdur. Mülayim qurşaqda bu bir qədər fərqli оlaraq fəsillər üzrə, az miqdarda isə sutka ərzində dəyişir. Sоn dövrə qədər bеlə güman еdilirdi ki, dünya оkеanında suyu günəş şüaları 300–350 m dərinliyə qədər qızdıra bilir. Lakin rus alimləri müəyyən еtmişdilər ki, Yapоn dənizində qızma dərinliyi 4000 m-dir. Dеməli dənizlərin müхtəlif dərinlikdə qızması dünya оkеanı slarının еnliklər üzrə qanunauyğun qarışmasına əks təsir göstərir.
Dövrümüzdə dünya оkеanının öyrənilməsi günün aktual məsələlrindən bir sayılır. Bəşəriyyət gələcəkdə yaşamaq ümidini dünya оkеanına bağlamışdır. Bizimsə оnu öyrənməkdə məqsədimiz minеral və biоlоgji sərvətlərindən düzgün istifadə еtmək, həmçinin çirklənmədən qоrumaqdan ibarətdir.
Dünya оkеanı iri еnеrji mənbəyidir. Qоlfstrim və Kurоsiо cərəyanlarından еnеrji mənbəyi kimi istifadə оlunması artıq yaхın gələcəyin işidir. Rusiya və Fransa artıq qabarma-çəkilmə еrjisindən istifadə еdən ölkələrdir, digər ölkələr isə bu sahədə işlər aparmaqdadırlar. Çünki qabarma еnеrjisinin еhtiyatı, çayların еnеrji еhtiyatından 1,5 dəfə çохdurBunlardan ayın yеr kürəsi ətrafında bir tam dövrü ərəfəsində, başqa sözlə 24 saat 50 dəqiqə ərzində baş vеrən düzgün qabarmadan еnеrji istеhsalı üçün istifadə daha əlvеrişli sayılmalıdır.
Dünya оkеanı sərvətlərinin tədricən insanları özünə cəlb еtməsi оkеanоlоgiya еlminin mеdana gəlməsinə səbəb оlmuşdur. Bu еlm dünya оkеanında fiziki, kimyəvi, biоlоji və gеоlоji prоsеsləri öyrənən еlmi fənlərin məcmusudur. Оkеanоlоgiya sahilləri, rеlyеfi, dib quruntları, radiоaktivliyi, dəniz aхınlarını, qabarmaları, dalğaları, səviyyə təsadüfünü, bitki və hеyvanat aləmini, dünya оkеanının hissələrini, öyrənir. Bu məsələlərin öyrənilməsi süni pеyklər, təyyarələr, hidrоlоji stansiyalar və bir sıra müasir aparatların köməyi ilə həyata kеçirilir. Müхtəli dövlətlərin оkеanоqrafiya müəssisələri tərəfindən göstərilən fəaliyyət YUNЕSKО-nun Dövlətlərarası оkеanоqrafiya kоmissiyası tərəfindən əlaqələndirilir. Aparılmış tədqiqatlardan alınan məlumatlar dünya оkеanоqrafiya katalоqlarında tоplanılır ki, bu da öz növbəsində оkеanların müхtəlif sahələrinin хəritələrinin tərtib оlunmasına imkan vеrir.
Aparılmış еlmi tədqiqatlar göstərir ki, dünya оkеanında yayılmış fauna və flоranın miqdarı, həmçinin paylanması bir sıra amillərlə yanaşı оra düşən şüaların хaraktеrindən də asılıdır. Günəşdən suya qırmızı, narıncı, yaşıl və göy rəngli şüalar daхil оlur. Qırmızı və narıncı ilk mеtrlərdə, yaşıl rəng 500 m-ə qədər dərinliklərdə udulur. Ancaq göy şüalar 1500 m dərinliyə çata bilir. Bitkilər, planktоnlar qırmızı və narıncı şüalara daha tələbkar оlduğundan əsasən оkеan və dənizlərin şеlf zоnasında yayılmışdılar. Hеyvanat aləmi isə bitki aləmindən fərqli оlaraq mühitə uyğunlaşdığından оkеanların ən dərin yеrində bеlə yayılmışlar. Dünyanın ən dərin çökəkliyi Mariann 1957-ci il avqsustun 23-də "Vityaz" gəmisi tərəfindən ölçülmüşdür. 1960-cı il yanvar ayının 23-də isə Jak Pikkar öz köməkçisi ilə "Triest" batiskafında Mariann çökəkliyinə düşərək burada 30 dəqiqə qala bilmişdir.
Digər
Abissal çöküntülər — Krüm­mel, 1907 - 3-4 km və daha dərin sahələrdə əmələ gəlmiş evpelagik çöküntülər (qırmızı rəngli dərinlik gilləri və radiolariya lilləri).
Abissal fatsiya — okean dərinlikləri üçün səciy­yəvi olan çöküntütop­lan­ma şəraiti çöküntüləri. Okean yatağının səthin­də və novabənzər çökəkliklərdə, adətən, 4000-5000 m-dən böyük dərinliklərdə ya­yıl­mışlar. Silisiumlu lil və qırmızı dərin su gillərinin üstünlük təşkil etdiyi çöküntülərlə səciyyələnir. Terrigen çöküntülər qitəyanı çökəklərdə və ya aysberqlərin ərimə sahələrində müşahidə edilir.
Abissal fauna — dəniz və okeanlarda 3000 m-dən 6000 m-dək dərinlikdə yerləşən, dibdə (dib abissal fauna) və su qatında (pelagik abissal fauna) məskunlaşmış fauna. Biokütləsi və növ müxtəlifliyi sublitoral və batial sahələrə nisbətən azdır. Dib abissal fauna əsasən Triaxonida dəstəsinə mənsub olub, süngərlərin spikulalarından və aqqlutiniv foraminiferlərdən, pelagik abissal fauna isə radiolarialardan ibarət olur.
Abissal gillər — 3-4 km və daha dərində əmələ gələn qırmızı və radiolarialı gillər. Bunlarda tapılan mikroorqanizmlərin (radiolarialar, süngər­lər) qabığı əsasən silisium oksiddən ibarət olur.
Abissal süxur — böyük dərinliklərdə əmələ gələn süxurlar
Abissal vilayət — spesifik abissal faunanın yaşadığı okean və dənizlərin ən dərin hissəsi. Adətən mütləq dərinliyinə görə ayrılır. Üstdə yatan batial vilayətdən onu ayıran üst sərhəd 3000m dərinliyə (bəzən 4000 m) uyğun gəlir. Morfoloji baxımdan abissal vilayət okean yatağını və ya çuxur dənizin dibini və habelə bəzi sualtı silsilələri əhatə edir. Dərinliyi 6000 m-dən artıq olan abissal vilayət  ultraabissal vilayət ayırılır. Hidrobiologiyada abissal vilayət dedikdə, həm də 4000-6000 m dərinlik hüdudlarında yerləşən su qatı da nəzərdə tutulur (b a x: Abissopelagial). Abissal vilayət suların temperatur və duzluluğu nisbətən sabit, hidrostatik təzyiq yüksək olur.
Marslı (film)
"Marslı" — 2015-ci ildə 20th Century Fox kino şirkəti tərəfindən Ridli Skottun rejissorluğu ilə çəkilmiş elmi-fantastik ABŞ filmi. Filmin baş rolunda Mett Deymon çıxış edir. Digər rolları Cessika Çesteyn, Kristen Uiq, Ceff Deniels, Maykl Penya, Keyt Mara, Bin Şon, Sebastian Sten, Aksel Henni, Donald Qlover, Makkenzi Devis və Çivetel Eciofor ifa edirlər. Filmin premyerası 2015-ci ilin sentyabr ayının 15-də Toronto Beynəlxalq Film Festivalında baş tutmuşdur. Film müsbət rəy göstərməklə dünya üzrə 630 milyon dollar gəlir əldə edir,beləliklə Ridki Skottun rejissorluğu ilə çəkilmiş ən bahalı film və həmçinin 2015-ci ildə çəkilmiş ən bahalı filmlər içərisində 10-cu yerdə qərarlaşır.
Haqqında
Film Endi Uirin 2011-ci ildə yazdığı "Marslı" romanı əsasında çəkilmişdir. Filmin ssenari müəllifi Dryu Qoddarda məxsusdur. Film heyətindən ayrı düşərək Mars planetinin səthində tək qalan və sağ qalmağa çalışan kosmonavt Mark Uatni haqqındadır.
Qısa süjet
2035-ci il, Ares III gəmisinin heyəti Mars planetinin düzənliyini tədqiq etmək missiyası verilib. Ancaq güclü qum fırtınası onları bu missiyanı təxirə salmağa vadar edir. Evakuasiya zamanı uçuş xəttində qırılan antena qırıntısı Mark Uatniyə dəyir və onun fırtınada itməsinə gətirib çıxarır. Kosmik formasında yerləşən siqnal ötürücüsünün sıradan çıxması və komandir Melissa Levisin onu tapa bilməməsi səbəbindən onun həlak olduğu güman edilir. Beləliklə kosmonavt planetdə tək, yaralı və 6 nəfərin ehtiyyacını ödəyəcək 1 aylıq resursla çarəsiz vəziyyətdə qalır. Mark Yer planetinə siqnal göndərmək və evə qayıtmaq üçün yeganə şansının 3 il sonra Ares IV heyətinin yeni missiya üçün 3200 km aralıda(təxminən 4 il yol qət etməyə bərabər) uçuş nöqtəsinin olduğu qənaətinə gəlir.
Rollarda
Mett Deymon — Mark Uatni, Mars səthində Ares III gəmisindən ayrı düşərək öldüyü güman edilən botanik kosmonavt.Mark xilas olunana qədər öz ixtiraçılığından və zəkasından istifadə edərək sağ qalmağa çalışır.
Cessika Çesteyn — Komandir Melissa Levis,ABŞ hərbi donanmasının zabiti,geoloq və Ares III gəmisinin missiya komandiri.
Ceff Deniels — Teodor "Teddy" Sanders,NASA-nın direktoru
Chivetel Ejiofor — Vinsent Kapoor,NASA-nın Marsdakı missiyalarının icraçı direktoru və Uatni ilə əlaqə yaradan ilk şəxs
Şon Bin — Miç Henderson,Ares III gəmisinin missiyalarının icraçı direktoru
Arif Bərdəli
Arif Bərdəli — Tibb Elmləri doktoru, professor.
Həyatı
Arif bərdəli 1962-cü ildə Azərbaycan Respublikası Bərdə rayonu Arabaçılar kəndində anadan olmuşdur. Ali təhsilini Azərbaycan Tibb Universitetində almışdır.Hal-hazırda Türkiyə Cümhuriyyətində yaşayır. Türkiyə Egey Universitetinin Molekulyar Tibb Laboratoriyasında fəaliyyət göstərir.
Əsas elmi nailiyyətləri
Tibb Elmləri doktoru, professor
Celonq
Celonq — Avstraliya nın cənubunda, Viktoriya ştatında şəhər.
Əhalisi
Əhalisi 143,9 min (2011) nəfərdir.
Coğrafiyası
Bass boğazı nın Port-Fillip körfəzindəki Korio buxtasında yerləşir. Dəniz portu (yük dövriyyəsi 12 mln. t-dan çoxdur, 2006; əsasən, neft və neft məhsulları, buğda, mineral gübrə).
Nəqliyyat qovşağıdır. Avalon aeroportu burada yerləşir.
Tarixi
Əsası 1837-ci ildə qoyulmuşdur. 1841-ci ildə Celonq portundan Böyük Britaniya ya qoyun yununun (19-cu əsrdə Avstraliya nın əsas ixrac əmtəəsi) ilk partiyası göndərilmişdi. 1857-ci ildə dəmiryol xətti Celonqu Melburn ilə birləşdirdi. 1910-cu ildə şəhər statusu almışdır. 1920–30-cu illərdə Celonqun sənaye mərkəzi (yun emalı üzrə 3 fabrik, viski zavodu, “İnternational Harvester” Amerika firmasının kənd təsərrüfatı texnikasını istehsal edən fabriki) və iri port kimi (əsasən, buğda ixracı) əhəmiyyəti artmışdı.
Memarlığı
Tarixi tikililər müasir turizm infrastrukturu ilə birləşir. Dikin Universiteti (1974), Celonq-kollec (1861), Qordon texnologiya kolleci (1887), Kardiniya beynəlxalq kolleci (1995); Rəssamlıq qalereyası (1896), yun milli muzeyi (1988), dəniz muzeyi (1968), avtomobil muzeyi (1999); İncəsənət mərkəzi (1981; tərkibində Ford və Blakiston teatrları), Skilld stadionu (2005-ci ilədək Kardiniya-park adlanmışdır) var.
Sənayesi
İşləyən əhalinin 76%-i xidmət sferasında, təqribən 20%-i sənaye sahəsində çalışır. “Shell” şirkətinin neft emalı zavodu (1954-cü ildən; Avstraliya da ən iri zavodlardan biridir: 2004-cü ildə 6,1 mlrd. l-dən çox neft məhsulları – benzin, dizel yanacağı və s.), “Ford Motors” şirkətinin avtomobil zavodu (1926-cı ildən), alüminium istehsalı zavodu (1963-cü ildən; ildə təqribən 185 min t alüminium) fəaliyyət göstərir. Xalça (“Godfrey Hirst” şirkəti), geyim və sörfinq aksessuarları (“Rip Curl” firması) və s. istehsal olunur.
Nurəddin Mehdixanlı
Nurəddin Mehdixanlı (əsl adı: Nurəddin Əzulla oğlu Quliyev; ) — Azərbaycanın teatr və kino aktyoru, Azərbaycan Respublikasının xalq artisti (2002), Azərbaycan Respublikası Prezidentinin fərdi təqaüdüçüsü. Azərbaycan Dövlət Akademik Milli Dram Teatrının Aparıcı səhnə ustası. "Şöhrət" ordeni laureatı (2019)
Həyatı
Quliyev Nurəddin Əzulla oğlu (Nurəddin Mehdixanlı) (06.10.1956) 1956-cı il oktyabr ayının 6-da Cəlilabad rayonunun Tahirli kəndində doğulub.
Mürəkkəb hadisələr burulğanında mənəvi çarpışmalar keçirən, faciə notlu, dramatik xarakterli qəhrəman rollarını yüksək məharətlə yarada bilir. Onun Akademik teatrın səhnəsində oynadığı rolların siyahısını aşağıdakı görümdə ümumiləşdirmək olar:
Aktyor Azərbaycan Dövlət Televiziyasında:
teletamaşalarında iştirak edib.
1992-ci ildən Vətəndaş Həmrəyliyi Partiyasının üzvüdür. 1995-ci ildən 14 fevral 2021-ci ilədək Vətəndaş Həmrəyliyi Partiyası sədrinin siyasi məsələlər üzrə müavini olmuşdur.
Nurəddin Əzulla oğlu Quliyev 23 iyun 1986-cı ildə Naxçıvan Muxtar Respublikasının əməkdar artisti, 1998-ci ildə Azərbaycan Respublikasının Əməkdar Artisti, 2002-ci ildə Xalq Artisti fəxri adlarına qayiq görülüb. Prezident təqaüdçüsüdür. 9 may 2012-ci ildə, 30 aprel 2014-cü ildə, 6 may 2015-ci ildə və 6 may 2016-cı ildə Prezident Mükafatına layiq görülmüşdür. Azərbaycan teatrının inkişafında xidmətlərinə görə 6 oktyabr 2016-cı ildə Azərbaycan Respublikası Prezidentinin fərdi təqaüdünə layiq görülmüşdür. 2017-ci ildə Cəfər Cabbarlı mükafatına layiq görülmüşdür.
Vulkan obeliski
Vulkan obelis­ki –  adətən turş tərkibli, qatı lava­nın vulkan boğazından sıxılıb çıxması nəticəsində yaranmış, sivri vulkan çıxıntısı (Martinika adasın­da Montan- Pele vulk.).
Nurəddin Mehdixanlı
Həyatı
29 oktyabr 2019-cu ildə Azərbaycanda teatr sənətinin inkişafındakı xidmətlərinə görə 2019-cu ildə "Şöhrət" ordeni ilə təltif olunub.
Elsuort dağları
Elsuort dağları — Antarktidada yerləşən ən hündür dağ sistemidir. Tərkibinə Sentinel və Heritic silsilələri daxildir. Antarktidanın ən hündür zirvəsi olan Vinson massivi Sentinel dağları silsiləsində yerləşir.
Elsuort dağları 401 km uzunluğa və 223 km enə malikdir. Gilli suxurlardan ibarətdir. Silsilə ərazisində zəngin daş kömür ehtiyatları vardır.
Dağ sistemi 1935-ci ildə ABŞ araşdırmaçısı Linkoln Elsuort tərəfindən kəşf edilmiş və bir müddət sonra onun şərəfinə adlandırılmışdır. 1958—1966 illərdə ABŞ geologiya xidməti tərəfindən tətqiq edilmişdir.
Lisenziya
Lisenziya [lat. licentia – azadlıq, hüquq, icazə] 1)mal aparmaq və ya gətirmək, çeşidli işlərlə məşğul olmaq üçün verilən rəsmi icazə sənədi;
2)idxal və ixrac lisenziyası – səlahiyyətli dövlət orqanının xarici ticarət əməliyyatlarını aparmaq üçün verdiyi icazə;
3)digər şəxslərin, yaxud təşkilatların patentlə mühafizə olunan ixtiradan, habelə texniki nailiyyətlərdən, istehsal təcrübəsi və sirrindən, ticarət markasından və i.a. istifadə etmələrinə verilən icazə;
4)ixrac-idxal əməliyyatlarının, malların ölkəyə gətirilməsinin və ölkədən çıxarılmasının məhdud miqdarda həyata keçirilməsinə dövlət orqanlarının idxal, ixrac və valyutanın hərəkətinə nəzarət məqsədilə verdiyi icazədir;
5)təşkilatlara və şəxslərə patentlərlə müdafiə edilən ixtiralardan, texnologiyadan, texniki və kommersiya məlumatlarından istifadə etmək hüququ verilməsidir;
6)müxtəlif növ fəaliyyətin müəyyən hədlərdə həyata keçirilməsi üçün dövlət orqanları tərəfindən verilən icazədir;
7)xarici ticarətdə bəzi malların azad surətdə aparılıb-gətirilməsini qadağan edən tranzit.
Korrektura
Korrektura – [lat. correction, corectio – təshih etmə] sözünün aşağıdakı mənaları var:
Korrektura işarələri – yığılmış mətndə buraxılmış səhvləri təshih etmək və çapda olan qüsurları göstərmək üçün işlədilən xüsusi işarələr.
Korrektor – [lat. corrector – təshih edən] mətbəədə, qəzetdə, kitabda, jurnalda və. s-də səhvlərin düzəldilməsini korrektura edən – korrektura ilə məşğul olan adam.
Xarici keçidlər
Korrektura
Korrektorluq haqqında
Lil
Lil  — Fransada şəhər və kommuna, O-de-Frans bölgəsinin və Nor departamentinin mərkəzi. Şəhər Döl kanalının sol sahilində, Belçika sərhəddinin 14 kilometrliyində yerləşir və son zamanlara qədər Fransa tekstik sənayesinin mərkəzi hesab oolunurdu.
Tarixi
Şəhərin adı Deüle çayındaki bir adadan gəlir: köhnə Fransızca (L'Isle). Lill və ətrafı tarix boyunca romalıların təsirində qalmışdır və latın dilindən istifadə etmişdir.
Əhali
226 000 nəfərlik əhalisi ilə ətrafındakı ən böyük yaşayış mərkəzidir. Şəhər 2004-cü ildə Avropa Mədəniyyət Paytaxtı seçilmişdir.
thumb|upright=4|center|Lille, Grande-Place
Stepan Makarov
Stepan Osipoviç Makarov (1848–1904) — rus dənizçisi, okeanoqrafı və qütb tədqiqatçısıdır.
Həyatı
Stepan Osipoviç Makarov rus okeanoqrafiyasının ən görkəmli nümayəndələrindən biri kimi coğrafiya tarixində özünə yer tapmış tədqiqatçılardan biri sayılır. Onun fəaliyyətinin çiçəklənmə dövrü XIX əsrin ikinci yarısında Rusiyada yelkənli gəmilərin buxar gəmiləri ilə əvəz olunmasının son ərəfəsinə düşür. Rus dəniz donanmasının texniki cəhətdən inkişafında böyük zəhməti olan Makarov birinci rus buzqıran "Ermak" gəmisinin konstrukturu olmuşdur. O, ilk dəfə "Abrek" gəmisində üzmüş, sonra isə "Boqatr" gəmisinə keçirilmişdir. 1881-ci ildə "Taman" hərbi gəmisində komandir olarkən Qara dənizlə Aralıq dənizi arasında gedən su mübadiləsini öyrənməklə onların elmi izahını vermişdir. O, həmçinin Qara dənizdə bütün axını sisteminin izahını vermişdir. Bu işlərinə görə Makarov Elmlər Akademiyasının mükafatına layiq görülmüşdür.
Atlantik okeanını arxada qoyaraq Magellan boğazından keçərək "Vityaz" Sakit okeana daxil olur və yeddi aydan sonra Yaponiyanın Iokoqam limanına çatır. Beləliklə, uzun müddət Kuril adaları rayonunda uzun müddət Sakit okean və Oxot dənizinin tədqiqinə başlayırlar. 993 gün üzdükdən sonra "Vityaz" Kronştadta qayıdır. Makarov topladığı zəngin materiallar üzərində işləməklə 1892-ci ilin may ayında ""Vityaz" və Sakit okean" əsərini tamamlayır.
Stepan Osipoviç Makarov bir müddət şimal qütbünə çatmaq və qütblə müntəzən əlaqə yaratmaq üçün qüvvətli buzqıran gəminin hazırlanması üzərində düşünür. Onun bu arzusu 1899-cu ildə yerinə yetir. Hazırlanmış gəmi "Yermak" adlandırılır. "Yermak" Fin körfəzində buzları yararaq Kronştadta yan alır. Bu münasibətlə Dmitri Ivanoviç Mendeleyev Makarova belə bir məzmunda teleqramma göndərir: "Siz qələbə çaldınız, təbrik edirəm. Eyni qələbəni qütb buzlaqlarında arzu edirəm. Professor Mendeleyev."
1899-cu ilin yayında "Yermak" Şpispergenə üzməklə buranı qütbə getmək üçün dayanacaq kimi seçir. Şpispergen yaxınlığında zədə almış, gəmi tezliklə düzəldilərək buzların hərəkət istiqamətini, həmçinin bu ərazilərin xəritəsi dəqiqləşdirilərək geri qayıdır. Geri qayıdarkən "Yermak" buzlar arasından "Admiral Naximov" gəmisini xilas edir. 1901-ci ildə Makarov "Yrmak" ikinci dəfə qütb istiqamətində üzməyə başlayır. Ekspedisiyanın qarşıya qoyduğu plan daha geniş olduğundan bu dəfə daha çox elmi işçilər cəlb olunmuşdur. Daha çox məsələləri həll etmək üçün Makarov Arktika buzları, Şimal Buzlu okeanın dərinlikləri, Arktikada yer maqnetizmi, adaların geoloji quruluşu haqqında məlumatlar toplayır. Novaya Zemlya torpağının daha dəqiq xəritəsini tərtib etməyə müvəffəq olan Makarov Şimal Buzlu okeanında 300-ə qədər sahələrdə stansiyalar təşkil etməklə su nümunələrini analiz etdirmişdir. Tarixdə ilk dəfə olaraq okeanoqrafiya sahəsində aparılan tədqiqatlarda Makarov kinoaparatdan istifadə etmişdir.
1902-ci ildə yorulmaz qütb tədqiqatçısı yenidən Arktikaya səyahət etmək üçün icazə almağa çalışır, lakin ekspedisiyanın nəticələrini lazımınca qiymətləndirməyən çar hakimiyyəti növbəti səyahətin təşkil olunmasını məqsədəuyğun saymadığından icazə vermir.
1904-cü il martın 31-də rus-yapon müharibəsində Makarov həlak olur.
Fleş (I mövsüm)
ABŞ superqəhrəman teleserialı olan "Fleş"in birinci mövsümünün premyerası 7 oktyabr 2014-cü ildə The CW telekanalında baş tutmuş, 23 seriyalı mövsümün final seriyası isə 19 may 2015-ci ildə yayımlanmışdır. Serial, superinsan sürətinə malik olan və cinayətkarlıqla mübarizə aparan DC Comics kostyumlu superqəhrəmanı Barri Allen / Fleşə həsr edilmişdir. Serialda hadisələr, “Ox” teleserialı ilə eyni uydurma kainatda baş verir. Serialın istehsalı ilə “Berlanti Productions”, “Warner Bros. Television” və “DC Entertainment” məşğul olmuşlar. Birinci mövsümün şouranneri Endryu Kreysberqdir.
Hirkan gəvəni
—  aləminin  dəstəsinin  fəsiləsinin  cinsinə aid bitki növü.